PREDLOG KAZALNIKOV KAKOVOSTI ZA PODROČJE VSEŽIVLJENJSKE KARIERNE ORIENTACIJE

/Podskupina za kakovost

V Sloveniji imamo Medresorske smernice kakovosti vseživljenjske karierne orientacije[[1]](#footnote-1), ki so usklajene z priporočili Evropske mreže za vseživljenjsko karierno orientacijo, zapisana v publikaciji The Evidence Base on Lifelong Gudance: A Guide to Key Findings for Efective Policy and Pracitice[[2]](#footnote-2) (ELGPN Tool.No.3 ). Sledeč smernicam predlaga Strokovna skupina za VKO standarde, kazalnike in merila za VKO na treh področjih Ugotavljanja in zagotavljanja kakovosti v vzgojno izobraževalnem zavodu – v nadaljevanju VIZ:

1. Vodenje VIZ
2. Profesionalni razvoj strokovnih delavcev
3. Dosežki učencev

V nadaljevanju za vsako področje posebej predlagamo standarde ter tem ustrezne kazalnike in merila.

**Vodenje VIZ**

**STANDARD 1 (želeno oziroma idealno stanje)**

***VKO je vključena v dokumente VIZ v skladu z najnovejšimi strokovnimi spoznanji na katerih temeljijo dokumenti Evropske komisije, mreže ELGPN in priporočila oblikovana na nacionalni ravni: Politike na področju vodenja kariere s priporočili (2015); Medresorske smernice kakovosti VKO (2015).***

**KAZALNIK (konkreten opis stanja)**

**Kazalnik št. 1**: VIZ ima cilje, vsebine in dejavnosti VKO umeščene v krovne dokumente (npr. razvojni in letni načrt VIZ).

**MERILO (stopnja razvoja kazalnika, posamezna vrsta dokazila)**

**Merilo št. 1:** VIZ ima cilje, vsebine in dejavnosti VKO umeščene v krovne dokumente šole (npr. razvojni in letni načrt VIZ).

**Merilo št. 2:** VIZ ima izdelan mrežni plan dela, v katerem so navedeni cilji, vsebine in dejavnosti VKO.

**Merilo št. 3:** Cilji in vsebine VKO so vključeni v letne in sprotne priprave strokovnih delavcev (npr. obvezni in izbirni predmeti, načrti dela oddelčnih skupnosti, obvezne in izbirne vsebine itd.).

**STANDARD 2:**

***Ravnatelj VIZ načrtno zagotavlja in vodi karierni razvoj vseh strokovnih delavcev.***

**Kazalnik št. 1**: Ravnatelj načrtno vodi svoj karierni načrt.

**Merilo št. 1**: Ravnatelj ima letno posodobljen in izdelan karierni načrt.

**Kazalnik št. 2**: Strokovni delavec načrtno vodi svoj karierni načrt.

**Merilo št. 1:** Strokovni delavec ima letno posodobljen in izdelan karierni načrt.

**Kazalnik št.3:** Strokovni delavec praviloma enkrat letno opravi razvojni pogovor z ravnateljem.

**Merilo št.1**: Ravnatelj in strokovni delavec imata zapis letnega pogovora, v katerem so navedena področja razvoja.

# Profesionalni razvoj strokovnih delavcev

**STANDARD 1**

***Strokovni delavci poznajo in razumejo sodobno pojmovanje kariere in s temi spoznanji opolnomočijo učence za načrtovanje in vodenje kariere.***

**Kazalnik št. 1:** Strokovni delavci so usposobljeni za izvajanje vsebin in dejavnosti ter doseganje ciljev VKO za učence, in sicer na vseh temeljnih področjih VKO: samo-spoznavanje oz. samozavedanje, raziskovanje kariernih možnosti, učenje odločanje in prehajanja med izobraževanji.

**Merilo št. 1**: Strokovni delavec ima opravljeno temeljno izobraževanje s področja VKO, ki zajema osnove s področja samo-spoznavanja oziroma samozavedanja, raziskovanja kariernih možnosti, načrtovanja učenja in prehajanja.

**Merilo št. 2**: Strokovni delavec se je udeležil strokovnega spopolnjevanja s tega področja (samo-spoznavanja oziroma samozavedanja, raziskovanja kariernih možnosti, učenje odločanja in prehajanja) v obsegu najmanj 8 ur v dveh letih.

**Kazalnik št. 2**: Strokovni delavec vključi vsebine in cilje VKO v pripravo na delo.

**Merilo št. 1**: Strokovni delavec ima v pripravi na delo jasno vključene vsebine in cilje VKO.

# Dosežki učencev

**STANDARD 1**

***Učenec je usposobljen za načrtovanje in vodenje lastne kariere skladno z njegovo razvojno stopnjo.[[3]](#footnote-3)***

**KAZALNIK**

Učenec ves čas šolanja gradi karierno mapo (listovnik, portfolio …) iz katere je razviden razvoj njegove kompetence za načrtovanje in vodenje kariere.

**MERILO**

**Merilo št. 1:** Učenec ima narejeno karierno mapo (listovnik, portfolio …), ki zajema vsa področja VKO (samo-spoznavanja oziroma samozavedanja, raziskovanja kariernih možnosti, učenje odločanja in prehajanja).

**Merilo št. 2**: Učenec vsako leto izkaže v karierni mapi napredek na področju načrtovanja in vodenja kariere, skladno z vsebinami, določenimi v mrežnem planu.

**Merilo št. 3**: Učenec najmanj enkrat letno pregleda karierno mapo in zapiše refleksijo/načrt nadaljnjega kariernega razvoja.

**Merilo št. 4**: Učenec ima ob zaključku izobraževanja narejen načrt prehoda oziroma izbire.

1. Medresorske smernice kakovosti vseživljenjske karierne orientacije, ZRSZ (Junij 2015) [↑](#footnote-ref-1)
2. The Evidence Base on Lifelong Guidance: A Guide to Key Findings for efective Policy and Pracitice, ELGPN (2014) [↑](#footnote-ref-2)
3. Kompetenca načrtovanja in vodenja kariere je definirana v publikaciji Ugotavljanje, vrednotenje in razvijanje kompetence načrtovanja kariere, Priročnik za svetovalce, Andragoški center Slovenije (december 2012)

   http://arhiv.acs.si/prirocniki/Ugotavljanje\_vrednotenje\_in\_razvijanje\_kompetence\_nacrtovanje\_kariere.pdf [↑](#footnote-ref-3)